Държавен вестник, бр. 26, 2010 г., стр. 23

БРОЙ  26	
Д Ъ Р Ж А В Е Н  В Е С Т Н И К 	
СТР.  23  
на търсеното лице по причина, свързана с 
неговата раса, религия, гражданство, пол или 
политически убеждения, или че положението 
на лицето може да се утежни  поради някоя 
от горните причини;
(ж) когато лицето, чиято екстрадиция се 
иска, е било или би могло да бъде подложено 
в молещата държава на мъчение или жес­
токо, нечовешко или унизително отношение 
или наказание, или ако лицето не е получило 
или не би получило минимални гаранции в 
наказателния процес, както е предвидено в 
чл. 14 от Международния пакт за граждански 
и политически права.
Член 4
Смъртно наказание
1. Когато престъплението, за което се иска 
екстрадиция, е наказуемо със смърт според 
законите на молещата страна и не е наказу­
емо със смърт според законите на замолената 
страна, замолената страна отказва екстрадиция, 
освен ако молещата страна не предостави га­
ранции, че смъртното наказание няма да бъде 
наложено или ако бъде наложено, няма да 
бъде изпълнено.
2. Когато молещата страна предостави 
гаранции съгласно този член, че смъртното 
наказание, ако е наложено от съдилища в мо­
лещата страна, няма да бъде изпълнено. 
Член 5 
Факултативни основания за отказ
Може да бъде отказана екстрадиция по този 
договор при всяко от следните обстоятелства:
(а) когато престъплението, за което се иска 
екстрадиция, е под юрисдикцията на замолената 
страна и тази страна ще проведе наказателно 
производство за това престъпление;
(б) когато търсеното лице е оправдано или 
осъдено с влязъл в сила съдебен акт в трета 
държава за същото престъпление, за което се 
иска екстрадиция, и ако е осъдено, постанове­
ната присъда е изпълнена изцяло или не може 
да бъде изпълнена;
(в) когато в изключителни случаи замоле­
ната страна, като взема предвид също така 
тежестта на престъплението и интересите на 
молещата страна, счита, че поради състоянието 
на търсеното лице неговата екстрадиция би 
била несъвместима с хуманитарните принципи;
(г) когато компетентните органи на замо­
лената страна са решили да не образуват или 
да прекратят производството срещу лицето за 
престъплението, за което е поискана екстра­
диция; или 
(д) когато присъдата на молещата страна е 
постановена задочно, осъденият не е бил надлеж­
но призован за съдебното производство или не е 
имал възможност да организира своята защита 
и няма или няма да има възможност делото 
да бъде преразгледано в негово присъствие.
Член 6
Екстрадиция на собствени граждани
1. Страните не са длъжни да екстрадират 
свои собствени граждани по този договор, но 
замолената страна може да екстрадира такова 
лице, ако счита това за правилно. 
2. Ако е отказана екстрадиция единствено на 
основание гражданството на търсеното лице, по 
молба на молещата страна замолената страна 
предава случая на своите компетентни органи 
за разследване. 
3. Гражданството се определя към момента 
на извършване на престъплението, за което се 
иска екстрадиция.
Член 7
Молба за екстрадиция и необходимите
документи
1. Молба за екстрадиция се предава в писмена 
форма по дипломатически път или директно 
между централните органи. Централен орган 
за Република България е Министерството на 
правосъдието.  Централен орган за Република 
Корея е Министерството на правосъдието или 
служител, определен от министъра. 
2. Във всички случаи молбата за екстрадиция 
се придружава от:
(а) документи, заявления или друг вид 
информация, която описва самоличността, 
включително, ако е възможно, физическо 
опи­сание, снимка и/или пръстови отпечатъци, 
гражданството и вероятното  местонахождение 
на търсеното лице;
(б) изложение на фактите по случая, вклю­
чително времето и мястото на извършване на 
престъплението и посочване на всички извър­
шени процесуални действия;
(в) посочване на законите, регламентиращи 
основните елементи и състава на престъпле­
нието;
(г) посочване на законите, регламентиращи 
наказанието за престъплението; и
(д) посочване на законите, свързани с дав­
ностните срокове за преследване или изпълнение 
на наказанието за престъплението.
3. Когато молбата за екстрадиция се отнася 
за лице, което още не е осъдено, тя се придру­
жава също от:
(а) копие от заповедта за арест или задър­
жане, издадена от съдия или друг компетентен 
съдебен орган на молещата страна;
(б) информация, с която се установява, че 
търсеното лице е лицето, за което се отнася 
заповедта за арест или задържане; и
(в) описание на действията или бездействия­
та, за които се твърди, че образуват състава на 
престъплението, и подкрепящи доказателства, 
които дават достатъчно основание да се обвини 
търсеното лице в извършването на престъпле­
нието, за което се иска екстрадиция.